Source: http://docplayer.fi/20712743-Suomalaisen-laakariseuran-duodecimin-suomen-anestesiologiyhdistyksen-ja-suomen-yleislaaketieteen-yhdistyksen-asettama-tyoryhma.html
Timestamp: 2019-11-15 21:24:25+00:00
Document Index: 9482162

Matched Legal Cases: ['KKO ', 'kko ', 'KKO ', 'KKO ', 'KKO ', 'kko ']

Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä. - PDF
Download "Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä."
1 Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä Julkaistu PDF-versio sisältää suositustekstin, taulukot ja kuvat sekä kirjallisuus viitteet typistetyssä muodossa. Koko suositus näytönastekatsauksineen ja lisätietoaineistoineen on saatavissa osoitteessa VASTUUN RAJAUS Käypä hoito -suositukset ovat parhaiden asiantuntijoiden laatimia yhteenvetoja yksittäisten sairauksien diagnostiikan ja hoidon vaikuttavuudesta. Ne eivät korvaa lääkärin tai muun terveydenhuollon ammattilaisen omaa arviota yksittäisen potilaan parhaasta mahdollisesta diagnostiikasta, hoidosta ja kuntoutuksesta hoitopäätöksiä tehtäessä.
2 KÄYPÄ HOITO -SUOSITUS Keskeinen sanoma potilaan hyvä hoito perustuu toimivaan hoitosuhteeseen. Potilaan tutkimiseen varataan tarpeeksi aikaa. Potilaan kipu ja toimintakyky tulee arvioida ja kirjata jokaisella kivun vuoksi tapahtuneella vastaanottokäynnillä. Potilaan sairaudet, niiden hoito, elämäntavat ja psykososiaalinen tilanne selvitetään. Hoitosuunnitelma laaditaan potilaan kanssa. Potilasohjauksessa keskeisiä ovat potilaan aktiivinen rooli, toimijuuden tukeminen ja ammattilaisten yhtenäinen sanoma. Hoidon tavoitteina ovat kivun lievittyminen, toimintakyvyn koheneminen ja elämänlaadun paraneminen. Syyn mukainen kivun hoito toteutetaan viipymättä. Pitkäkestoista kipua ei yleensä pystytä kokonaan poistamaan, mutta sitä voidaan lievittää ja potilaan selviytymistä tukea. Pitkäkestoisen kivun hoidossa ja kuntoutuksessa moniammatillinen lähestymistapa on tarpeen. Lääkkeettömät hoidot ovat kivun hoidon perusta. Keskeisiä lääkkeettömiä hoitoja ovat liikunta, terapeuttinen harjoittelu, kognitiivis-behavioraalinen terapia, kylmä- ja lämpöhoito sekä TNS. Lääkkeettömään hoitoon liitetään tarvittaessa lääkkeellinen hoito. Kivun hoito suunnitellaan yksilöllisesti potilaan kipuongelman, muiden sairauksien, niiden hoidon ja psykososiaalisen tilanteen mukaan. Kudosvauriokivun hoidossa käytetään parasetamolia, tulehduskipulääkkeitä tai niiden yhdistelmää. Tulehduskipulääkkeiden jatkuvaa käyttöä ei suositella. Mikäli muiden lääkkeiden teho on riittämätön, hoitoon voidaan yhdistää mieto opioidi. Neuropaattisen kivun hoidossa voidaan käyttää ensisijaisesti trisyklisiä masennuslääkkeitä, gabapentinoideja, SNRI-ryhmän masennuslääkkeitä tai lidokaiinivoidetta. Sekamuotoisen kivun hoidossa yhdistellään eri mekanismeilla vaikuttavia lääkkeitä. Vahvoja opioideja käytetään vain erityistilanteissa. Opioidien määräämisessä tulee ottaa huomioon riippuvuus- ja väärinkäyttöriski. 2 Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
3 Aiheen rajaus Suosituksessa käsitellään pääosin yleisimpiä pitkäaikaisia tuki- ja liikuntaelimistön (monimuotoinen paikallinen kipuoireyhtymä, CRPS, mukaan luettuna), viskeraalisia, neuropaattisia ja fibromyalgiaan liittyviä kiputiloja sekä niiden lääkkeetöntä ja lääkkeellistä hoitoa. Suosituksessa viitataan muihin Käypä hoito -suosituksiin silloin, kun se on aiheellista. Suosituksessa ei käsitellä päänsärkyä syöpäkipua akuuttia leikkauksen jälkeistä kipua eikä operatiivisen hoidon aikaista kipua akuuttia vatsa- ja rintakipua sellaisia hoitomuotoja, joita ei ole yleisesti Suomessa saatavilla. Suositus sisältää työryhmän kannanottoja kivun hoidon yleisistä periaatteista. Tavoitteet ja kohderyhmät Suosituksen tavoitteena on edistää kivun tehokasta ja turvallista hoitoa. Kohderyhmänä on perusterveydenhuollon henkilöstö ja muut kivun hoitoon osallistuvat terveydenhuollon ammattihenkilöt erityisesti muualla kuin kivun hoitoon erikoistuneissa yksiköissä. Määritelmiä : epämiellyttävä kokemus, joka liittyy kudosvaurioon tai sen uhkaan tai jota kuvataan kudosvaurion käsittein Nosiseptio: kipureseptorin ärsytyksen aiheuttama kivun aistiminen Kudosvauriokipu eli nosiseptiivinen kipu: kipu, jonka syynä on kipureseptoreiden aktivoituminen, kun kudosvaurio on tapahtunut tai se on uhkaamassa Neuropaattinen kipu eli hermovauriokipu: kipua välittävän hermojärjestelmän vauriosta tai sairaudesta aiheutuva kipu Viskeraalinen kipu: sisäelinperäinen kipu, jota on usein vaikea paikantaa ja johon voi liittyä heijastekipua Tässä suosituksessa akuutilla kivulla tarkoitetaan alle kuukauden kestänyttä kipua, subakuutilla kivulla 1 3 kuukautta kestänyttä kipua ja kroonisella kivulla yli 3 kuukautta kestänyttä kipua, josta tässä suosituksessa käytetään termiä pitkäkestoinen kipu Krooninen kipuoireyhtymä (ICD-10; F45.4): oireyhtymä, jonka hallitseva oire on sitkeä, vaikea ja kärsimystä tuottava kipu, jota ei täysin selitä mikään fysiologinen prosessi tai fyysinen häiriö Kivun esiintyvyys Eurooppalaisen (15 maata) puhelinhaastattelututkimuksen [1] mukaan 19 % aikuista kärsi vähintään 6 kuukautta kestäneestä kivusta. Suomalaisen väestötutkimuksen [2] mukaan 35 % aikuisista oli kokenut vähintään 3 kuukautta kestänyttä kipua; päivittäisen kroonisen kivun esiintyvyys oli 14 %. Kroonisista kivuista suurin osa johtuu tukija liikuntaelinsairauksista. Kolme neljästä yli 30-vuotiaasta suomalaisesta on kokenut vähintään yhden selkäkipujakson elämänsä aikana. Noin puolella aikuisista on ollut yli 5 selkäkipujaksoa. Viimeisen kuukauden aikana joka kolmas aikuinen on tuntenut selkäkipua. Iskiaskipua on ollut lähes 40 %:lla aikuisista, ja heistä joka toisella on ollut yli 5 iskiaskipujaksoa [3]. Neuropaattisen kivun esiintyvyydeksi on sen keskeisten oireiden esiintyvyyden perusteella on arvioitu 6 8 % [4]. Toiminnallisten vatsakipuoireyhtymien (esim. ärtyvän suolen oireyhtymä) esiintyvyyteen keskittyviä tutkimuksia on hyvin vähän. Yhden katsauksen [5] mukaan toiminnallisten vatsakipuoireyhtymien esiintyvyys väestössä on 0,5 1,7 %. Toisessa katsauksessa [6] toiminnalliset vatsavaivat on todettu ärtyvän suolen oireyhtymää huomattavasti yleisemmäksi. Kuukautiskivut ovat nuorten naisten yleisin gynekologinen vaiva [7]. Fibromyalgian vallitsevuus väestössä on 2 % [8]. Myös lapsilla ja nuorilla esiintyy paljon eri- 3
4 KÄYPÄ HOITO -SUOSITUS 4 laisia kiputiloja. Kolmas- ja viidesluokkalaisille tehdyssä kyselytutkimuksessa [9] 64 % ilmoitti kokeneensa edellisten 3 kuukauden aikana tuki- ja liikuntaelimistön kipua ja 7 % ilmoitti laaja-alaista kipua. Tuki- ja liikuntaelimistön kivuista yleisimpiä olivat niska- ja hartia-alueen ja alaraajojen kivut. Osalla lapsista laaja-alaiset kipuoireet väistyivät, mutta teini-ikäisillä kipuja on enemmän; vuotiaista 15 % ilmoittaa laajaalaista kipua. Suomalaisista 11-vuotiaista lapsista 7 %:lla on vähintään viikoittain ilmenevää selkäkipua [10]. Vatsakipua on enemmän nuoremmilla lapsilla. Viikoittain sitä ilmenee 8-vuotiaista 8 9 %:lla ja päivittäin 2 3 %:lla, kun vuotiaista sitä ilmenee viikoittain 6 %:lla [11]., terveyspalvelut ja kustannukset Suomessa kivun on todettu liittyvään noin 40 % terveyskeskuslääkärillä käynneistä [12]. Eurooppalaisen monikeskustutkimuksen [1] mukaan kroonisista kivuista kärsineistä aikuisista 60 % oli käynyt edellisten 6 kuukauden aikana 2 9 kertaa lääkärissä kivun vuoksi. Kivun aiheuttamista kokonaiskustannuksista selkeästi suurimman osan muodostavat epäsuorat kustannukset, kuten poissaolot työstä ja toimintakyvyn heikkeneminen. Tule-sairaudet aiheuttivat vuonna 2013 Suomessa 4,9 miljoonaa sairauspäivärahapäivää. Päivärahakustannukset olivat 294,6 miljoonaa euroa [13]. Tule-sairauksien työkyvyttömyyseläkekustannukset vuonna 2013 olivat 691 miljoonaa euroa, joka oli 31 % noin 2,3 miljardin eläkemenosta [14]. Selkäkipu ja -sairaudet aiheuttivat vuonna 2013 Suomessa noin 2 miljoonaa sairauspäivärahapäivää. Päivärahakustannukset olivat 118,3 miljoonaa euroa [13]. Vuoden 2013 lopussa henkilöä oli eläkkeellä selkäsairauden takia. Selkäsairauksien eläkekustannukset olivat 346,6 miljoonaa euroa [14]. Nivelrikot aiheuttivat vuonna 2013 Suomessa lähes 1 miljoona sairauspäivärahapäivää. Päivärahakustannukset olivat lähes 59,2 miljoonaa euroa [13]. Nivelrikon takia eläkkeellä olevia oli 2013 noin , ja eläkekustannukset olivat 180 miljoonaa euroa [14]. Lähes puolet kustannuksista (87,8 miljoonaa euroa) aiheutui polven nivelrikosta. Olkapään sairaudet aiheuttivat vuonna 2013 Suomessa yli sairauspäivärahapäivää. Päivärahakustannukset olivat hieman yli 43,7 miljoonaa euroa [13]. Vastaavasti olkapääsairauksien eläkekustannukset olivat 62,6 miljoonaa euroa [14]. Kaularangan välilevysairauksien sairauspäivärahakustannukset olivat vuonna 2013 noin 8,5 miljoonaa euroa [13]. Fibromyalgia aiheutti vuonna 2013 Suomessa sairauspäivärahapäivää. Päivärahakustannukset olivat noin 4,4 miljoonaa euroa [13]. potilaan kohtaaminen Potilaan kipu on todellinen riippumatta sen etiologiasta ja patofysiologiasta. potilaan hyvä hoito perustuu toimivaan hoitosuhteeseen, johon sisältyy empaattinen ja kuunteleva suhtautuminen. Potilaan haastatteluun varataan riittävästi aikaa. Potilaalle tehdään perusteellinen kliininen tutkimus. Löydökset ja taudinmääritys selitetään ymmärrettävästi. Vastaanottotilanteessa tehdään tilannekoosteita ja samalla varmistetaan, että potilaan kipuongelma, näkemykset ja tavoitteet on ymmärretty. Yksilöllisen ohjauksen tulee olla osa jokaista vastaanottokäyntiä. Pitkäkestoisen kivun hyvä hoito perustuu jatkuvaan hoitosuhteeseen. Hoitosuunnitelma laaditaan yhdessä potilaan kanssa. Molemmat osapuolet sitoutuvat siihen. Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
5 Potilaan aktiivisuutta, pystyvyyttä, vastuuta ja rauhallista suhtautumista kipuun tuetaan. Kivun arviointi Kivun arvioinnin lähtökohta on potilaan oma arvio kivustaan. potilas haastatellaan ja tutkitaan huolellisesti, ja hänen kipunsa ja toimintakykynsä arvioidaan ja kirjataan jokaisella kivun vuoksi tapahtuneella vastaanottokäynnillä. Kivun kesto, tyyppi ja sijainti arvioidaan esimerkiksi kipupiirroksen avulla. Kivun voimakkuus arvioidaan jollakin yleisesti käytetyllä mittarilla, kuten * kipujanalla (visual analogue scale, VAS) * numeerisella asteikolla 0 10 (numerical rating scale, NRS) * sanallisella arviolla (verbal rating scale, VRS) tai * kasvokuvilla (ks. artikkeli Voiko kipua mitata? osoitteessa Lisäksi arvioidaan sensoriset, motoriset ja muut oireet. Potilaan kivun synnyn, kokemisen tai sen hoidon kannalta merkittävien sairauksien ja lääkitysten kartoittaminen on tärkeää. Psyykkisten ja psykologisten tekijöiden arviointiin sopivat yleisesti käytetyt mittarit, kuten masennusoireisiin * Beckin depressiokysely, BDI ahdistuneisuuteen * GAD-7. Huomioidaan elämäntavat ja psykososiaalinen tilanne: ajatukset ja uskomukset, kivun pelko, huolestuneisuus, pettymykset, voimavarat elämänlaatu uni liikuntatottumukset liikkumisen pelko perhesuhteet, sosiaalinen tilanne, työ, harrastukset alkoholin käyttö * AUDIT tupakointi muiden päihteiden käyttö terveyspalvelujen käyttö fysioterapeutin, toimintaterapeutin, psykologin tai sosiaalityöntekijän konsultaation tarve Lintonin kipukysely. Toimintakyvyn mittareita voidaan käyttää harkitusti ja täydentämään haastattelua. Mittareita ovat Brief Pain Inventory [15] Selkäkipupotilaan oire- ja haittakysely (Oswestryn indeksi, OI) Niska-hartiavaivoihin liittyvän haitan arviointi Polvi (KOOS, Knee injury and osteoarhtritis outcome score) Fibromyalgiakysely (Finn-FIQ). Lasten kivun arviointi Lasten kivun syyt ja taustatekijät arvioidaan samoja periaatteita noudattaen kuin aikuisilla. Lähtökohta on lapsen oma arvio kivusta. Kivun voimakkuuden arvioon voidaan käyttää kipukasvomittareita ja isoilla lapsilla myös numeerista asteikkoa, kipukiilaa tai -janaa. Validoituja kipukasvomittareita ovat esimerkiksi revisioitu kipukasvomittari (faces pain scale revised 0 10 asteikko) [16] ja Maunukselan kehittämä kipukasvomittari [17]. potilaan toiminta- ja työkyvyn arviointi potilaan toimintakykyä arvioitaessa keskeisiä seikkoja ovat subjektiiviset oireet, potilaan kuvaus omasta toimintakyvystään, todetut somaattiset ja psyykkiset löydökset, kognitiivinen suoriutuminen, kuvantamislöydökset ja suorituskyky- ja laboratoriotutkimusten tulokset. Oirekuvauksessa on hyvä käyttää validoituja menetelmiä, kuten kipujanaa, kipupiirrosta ja oire- ja haittakyselyjä, joista on apua seurannassa ja oireiden kirjaamisessa sairauskertomuksiin. 5
6 KÄYPÄ HOITO -SUOSITUS 6 Oireiden vaikeutta kuvaavat myös lääkkeiden käyttö, sairauslomat, muut hoidot ja niihin hakeutuminen sekä hoitojen asianmukaisuus ja niiden vaikutukset. Niiden mainitseminen sairauskertomuksissa ja lausunnoissa auttaa myös ulkopuolista lukijaa toimintakyvyn arvioinnissa. Lääkäri arvioi, ovatko kipupotilaan harrastusten ja työn vaatimukset sopusoinnussa sairauden jälkeiseen toimintakykyyn. Toimintakyvyn ennusteeseen vaikuttavat sairauden luonne, muut sairaudet, ikä, motivaatio kuntoutumiseen, oireiden hallintaan ja fyysisen kunnon parantamiseen sekä toiminta- ja työympäristön vaativuus ja kuormittavuus. Lääkärin kannattaa hyödyntää myös muiden terveydenhuollon ammattihenkilöiden, kuten fysio- ja toimintaterapeuttien ja psykologien tekemiä arvioita. Kun tiedetään, mikä sairaus on kyseessä, voidaan varsin hyvin arvioida sairauden todennäköinen kehitys ja toimintakyvyn ennuste. Jos sairauden luonteen ja ennusteen takia on tarpeellista, tulee riittävän varhain käynnistää työterveyshuollon toimenpiteet, kuten selvittelyt uudelleensijoituksesta, työjärjestelyt, työn muutokset tai muu ammatillinen kuntoutus. Ks. aihetta koskeva lainsäädäntö ( sairausvakuutuslaki terveydenhuoltolaki. Spesifiset sairaudet, kuten akuutti välilevytyrä tai akuutti kompressiomurtuma, eivät yleensä ole ongelmallisia työ- ja toimintakyvyn arvioinnissa. Sen sijaan epäspesifiset sairaudet, kuten tukirangan rappeumasairaudet, ovat ongelmallisimpia, koska ne aiheuttavat pitkäaikaisia ja toistuvia kipuoireita. Ikääntymisoireissa on tärkeää ottaa huomioon niiden luonnollinen kulku ja kertoa siitä potilaalle hänen ymmärtämällään tavalla ja tarvittaessa toistaen. potilaan toimintakyvyn lääketieteellinen arviointi on kliinisten havaintojen ja objektiivisten löydösten punnitsemista sekä niiden ja subjektiivisten oireiden ja sairauskäyttäytymisen sopusoinnun tarkastelua. Hoidon ja kuntoutuksen jälkeiset sairauden seuraukset tai sairauden vaihe ja luonnollinen kulku tulee ottaa huomioon, kun arvioidaan toimintakykyä, ennustetta ja ammatillisia kuntoutustoimenpiteitä. Työkykyyn vaikuttavat toimintakyvyn lisäksi monet muut tekijät. Niitä ovat muun muassa koulutus, ammatti, kokemus, työ, työyhteisö ja työn johtaminen. Kun kipupotilaan toimintakykyä arvioidaan työssä selviytymisen näkökulmasta, toimintakyky suhteutetaan työn ja työympäristön vaatimuksiin. Työkyvyn arvioinnin kulmakiviä ovat potilaan oireet, oire- ja haittakyselyiden tulokset, kliiniset ja objektiiviset löydökset sekä niiden yhteensopivuuden tarkastelu. potilaan työkyvyn arvioinnissa on otettava huomioon työn fyysiset ja psyykkiset vaatimukset, fyysinen ja psyykkinen pystyvyys, motivaatio työssä jatkamiseen, työyhteisön kuormitustekijät ja työssä tapahtuneet muutokset. Kroonisen kivun ja lääkehoidon vaikutuksia keskittymis- ja aloitekykyyn, aktiivisuuteen, aloitteellisuuteen ja tarkkaavuuteen voidaan lääkärin arvioinnin lisäksi selvittää psykologin täydentävällä tutkimuksella. Pitkät poissaolot työstä vaikeuttavat työhön paluuta, koska työelämä muuttuu nopeasti, ja vieraantuminen työstä ja siihen liittyvästä sosiaalisesta ympäristöstä on nopeaa. Esimiesten ja työyhteisön suhtautuminen ja tuki sairastuneen henkilön työhön paluun onnistumiseksi ovat keskeistä. Esimerkiksi mahdollisuudet osasairauspäivärahaan ja työnkuvan muutoksiin tulee ottaa huomioon. Paras asiantuntemus työn kuvauksen, työkuormituksen ja työssä tapahtuneiden muutosten kuvaamisesta on työterveyshuollossa. On myös muistettava, että muutokset esimerkiksi parisuhteessa tai työelämässä voivat muuttaa kipupotilaan subjektiivista työkykyä sairauden pysyessä täysin ennallaan. Toimintakyvyn arvioinnista on annettu suosituksia Facultas-hankkeessa (Krooninen kipu ja Alaselkä- ja niskasairaudet; ks. Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
7 Hoidon periaatteet Kivun hoito ja kuntoutus perustuvat huolelliseen arvioon potilaan kivusta ja kokonaistilanteesta. Hoito ja kuntoutus suunnitellaan ja sovitaan yhdessä potilaan kanssa siten, että osapuolet voivat sitoutua siihen. Potilasta informoidaan tutkimustuloksista ja taudinmäärityksestä, hoitovaihtoehdoista sekä niiden odotettavissa olevista hyödyistä ja mahdollisista haitoista. Hoidon tavoitteita ovat kivun lievittyminen, toimintakyvyn koheneminen ja elämänlaadun paraneminen. Mahdollinen syyn mukainen kivun hoito toteutetaan viipymättä. Pitkäkestoista kipua ei yleensä pystytä kokonaan poistamaan, mutta sitä voidaan lievittää ja potilaan selviytymistä voidaan tukea. Oheisoireiden hoito voi lievittää kipua ja parantaa kivun kanssa selviytymistä. Lääkkeettömät hoidot ovat ensisijaisia, ja lääkehoito yhdistetään muihin hoitomenetelmiin. Pitkäkestoisen kivun hoidossa ja kuntoutuksessa moniammatillinen lähestymistapa on tarpeen. Siihen voivat sisältyä esimerkiksi fysio- ja toimintaterapeuttinen ohjaus, psyykkinen tuki ja hoitajan antama ohjaus. Potilasta ohjataan myös sosiaaliturvaan liittyvissä kysymyksissä. Potilaalla on aktiivinen rooli kivun hoidossa ja kuntoutuksessa. Omien selviytymiskeinojen käyttö tukee kivun kanssa selviytymistä. Lääkkeettömän hoidon periaatteet Lääkkeettömät hoidot ovat kivun hoidon perusta, ja niitä tulee käyttää aina, kun se on mahdollista. Lisätietoa lääkkeettömän hoidon vaihtoehdoista erilaisissa kiputiloissa on suosituksen verkkoversion tausta-aineistossa; ks. Kivun oireenmukaisen hoidon lisäksi tulee tähdätä potilaan elämänlaadun ja toimintakyvyn parantamiseen, mikä edellyttää myös potilaan aktiivista osallistumista hoitoonsa. Keskeisiä lääkkeettömiä hoitoja ovat muun muassa liikunta terapeuttinen harjoittelu (suunnitelmallinen, systemaattinen ja ohjattu) kognitiivis-behavioraalinen terapia fysikaaliset hoidot * kylmä- ja lämpöhoito * TNS. Lääkehoidon periaatteet Lääkkeettömään hoitoon liitetään tarvittaessa kipulääkitys. Lisätietoa lääkehoidon vaihtoehdoista erilaisissa kiputiloissa on tausta-aineistossa. lääkitys suunnitellaan yksilöllisesti potilaan kipuongelman, muiden sairauksien, niiden riskitekijöiden ja psykososiaalisen tilanteen mukaan. Lääkehoidon tavoitteena on lievittää kipua, parantaa toimintakykyä ja kohentaa elämänlaatua. Oheisoireita pyritään lievittämään. Pitkäkestoisessa kivussa lääkkeitä käytetään säännöllisesti annostellen. Suositellaan ensisijaisesti pitkävaikutteisia valmisteita. Hoitovaste saattaa lääkeaineen mukaan tulla esiin vasta viikkojen kuluttua. Tulehduskipulääkkeiden pitkäaikaista käyttöä ei suositella. Kudosvauriokivun hoidossa käytetään parasetamolia, tulehduskipulääkkeitä tai niiden yhdistelmää. Ks. interaktiivinen kaavio lääkkeen valinta suosituksen verkkoversiosta osoitteessa Jos niiden teho on riittämätön, hoitoon voidaan yhdistää mieto opioidi. Vahvoja opioideja käytetään vain erityistilanteissa. Ks. kohta Opioidien käytön periaatteet. Neuropaattisen kivun hoidossa voidaan käyttää trisyklisiä masennuslääkkeitä, gabapentinoideja, SNRI-ryhmän masennuslääkkeitä tai lidokaiinivoidetta (ks. TAULUK- KO 1). Ellei niiden teho ole riittävä, voidaan harkita tramadolia tai perifeeriseen neuropaattiseen kipuun kapsaisiinilaastaria. 7
8 KÄYPÄ HOITO -SUOSITUS 8 TAULUKKO 1. Neuropaattisen kivun diagnostiset kriteerit ja diagnoosin varmuus Diagnostiset kriteerit 1. Potilaan ilmoittaman kivun sijainti on neuroanatomisesti johdonmukainen. 2. Esitiedot viittaavat somatosensorisen järjestelmän vaurioon tai sairauteen, jonka tiedetään aiheuttavan kiputilan. 3. Kliinisessä tutkimuksessa todetaan vähintään yksi tuntoaistin poikkeavaa toimintaa osoittava löydös neuroanatomisesti johdonmukaisella kipualueella. 4. Näyttö somatosensorisen järjestelmän vauriosta tai sairaudesta saadaan ainakin yhdessä lisätutkimuksessa, esimerkiksi kuvantamistutkimuksissa, neurofysiologisissa tutkimuksissa tai ihobiopsiassa. Diagnoosin varmuus Mahdollinen neuropaattinen kipu: vain kriteerit 1 ja 2 Todennäköinen neuropaattinen kipu: kriteerit 1 ja 2 ja lisäksi joko 3 tai 4 Varma neuropaattinen kipu: kriteerit 1 4 Fibromyalgian ja kroonisen kipuoireyhtymän hoidossa kipulääkkeiden teho on usein vaatimaton. Lääkkeettömien hoitomuotojen merkitys korostuu. Työryhmä suosittelee huolellisen somaattisen tutkimuksen jälkeen psykiatrista konsultaatiota, jos epäillään kroonista kipuoireyhtymää (F45.4). Sekamuotoisen kivun hoidossa yhdistellään eri mekanismeilla vaikuttavia lääkkeitä huomioiden yhteiskäyttöön liittyvät hyödylliset ja haitalliset yhteisvaikutukset. lääkkeiden käyttö tavallisten kroonisten sairauksien yhteydessä Muut krooniset sairaudet, yliherkkyydet ja käytössä olevat muut lääkkeet (itsehoitovalmisteet ja luontaistuotteet mukaan luettuina) tulee aina ottaa huomioon, kun potilaalle suunnitellaan kipulääkitystä. Masennus ja krooninen kipu esiintyvät usein yhdessä. potilaan depression optimaalinen hoito voi vähentää myös kipua [18]. Masennus- ja muiden lääkkeiden ja kivun hoitoon tarkoitettujen lääkkeiden yhteensopivuus tulee tarkistaa. Tramadolin käyttöä trisyklisten masennuslääkkeiden, SSRI-lääkkeiden, SNRIlääkkeiden ja moklobemidin kanssa tulee välttää. Duloksetiini, fluoksetiini ja paroksetiini vähentävät kodeiinin ja tramadolin analgeettista tehoa. SSRI- ja SNRI-lääkkeet suurentavat tulehduskipulääkkeisiin liittyvää verenvuotoriskiä. Karbamatsepiini tai rifampisiini voivat heikentää useiden opioidien, kuten oksikodonin, fentanyylin ja buprenorfiinin, tehoa. Monet sienilääkkeet ja klaritromysiini voivat vaikuttaa opioidien tehoon ja haittavaikutuksiin. Tulehduskipulääkkeiden käyttöä tulee välttää potilailla, joilla on valtimotauti tai sen riskitekijöitä. Ks. interaktiivinen kaavio lääkkeen valinta. Tulehduskipulääkkeitä tulee välttää sydämen ja munuaisten vajaatoiminnassa, koska ne saattavat pahentaa näitä. Tulehduskipulääkkeet vähentävät sydämen vajaatoiminnan ja kohonneen verenpaineen hoitoon tarkoitettujen lääkkeiden tehoa. Potilailla, joilla on suurentunut ruoansulatuskanavan vuotoriski tai joilla on ollut vuoto, tulehduskipulääkkeiden käyttö tulee arvioida erittäin huolellisesti. Ks. interaktiivinen kaavio lääkkeen valinta. Varfariinihoitoa käyttävien tulee välttää tulehduskipulääkkeitä, koska ne aiheuttavat suuren verenvuotoriskin, joka ei ole hallittavissa tehostetullakaan INR-seurannalla. Myös uudempien antikoagulanttien (suun kautta otettavina dabigatraani, apiksabaani ja rivaroksabaani) kanssa tulehduskipulääkkeiden käyttöä tulee välttää suurentuneen verenvuotoriskin vuoksi. Myös parasetamolin käyttöön liittyvä INRarvon suureneminen tulee huomioida. Tulehduskipulääkkeet suurentavat verihiutaleiden estäjiin (asetyylisalisyylihappo, ADP-reseptorin salpaajat, glykoproteiini IIb/IIIa estäjät) liittyvää vuotoriskiä. Tulehduskipulääkkeiden ja verihiutaleiden estäjien samanaikaista käyttöä tulee välttää. Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
9 Munuaisten vajaatoiminnassa gabapentiinin ja pregabaliinin annostusta tulee pienentää. Useimpien opioidien eliminaatio hidastuu munuaisten toiminnan heikentyessä. Sydämen johtumishäiriöissä ja potilailla, joilla on pitkä QT-aika, trisykliset masennuslääkkeet ovat vasta-aiheisia. Lisäksi ne ovat vasta-aiheisia 6 kuukautta akuutin sydäninfarktin jälkeen. Iäkkäiden ja monisairaiden kipulääkitys Erityisesti iäkkäillä tulee muistaa kivun lääkkeettömät hoidot ja niitä tulee aina mahdollisuuksien mukaan käyttää myös lääkehoidon kanssa. Iäkkäiden kivun hoidossa on syytä selvittää potilaan odotukset ja tavoite, muut sairaudet sekä kognitiivinen ja toiminnallinen tilanne. Fysiologiset muutokset lisäävät iäkkäiden herkkyyttä monille kipulääkkeille, minkä vuoksi heidän kipulääkeannostensa tulee usein olla pienempiä kuin muilla aikuisilla. Iäkkäillä on myös tavallisesti monia muita pitkäaikaisia sairauksia ja niiden lääkehoitoja sekä munuaisten toiminnan heikkenemistä, mikä suurentaa lääkkeiden haittavaikutusten ja haitallisten yhteisvaikutusten todennäköisyyttä [19 21]. Annostusta vähittäin vasteen mukaan sovittamalla ja muut sairaudet ja lääkkeet huomioimalla voidaan päästä tehokkaaseen kivun lievitykseen. Annostelua suun kautta tulisi suosia aina, kun se on mahdollista. Ajoittaisen vaikean kivun hoitoon tarvitaan nopeasti lyhytaikaisesti vaikuttavia valmisteita, mutta jatkuvaan pitkäkestoiseen kipuun on parempi käyttää säännöllistä lääkitystä, jonka vaikutusaika on pitempi [21]. Tulehduskipulääkkeiden haittojen vuoksi pitkävaikutteisten annostelumuotojen käyttöä iäkkäillä tulee harkita erittäin kriittisesti [21]. Kivun lääkehoito aloitetaan yhdellä lääkeaineella ja pienellä annoksella vastetta ja haittavaikutuksia seuraten ja annosta suurennetaan tarvittaessa vähitellen. Uusien lääkkeiden aloittamisen välin tulee olla riittävän pitkä, jotta kunkin lääkkeen vaikutusta voidaan arvioida [19, 20]. Pienemmällä annoksella annosteltavien kahden tai useamman kipulääkkeen yhdistelmällä voidaan usein saavuttaa parempi teho ja tuottaa vähemmän haittavaikutuksia kuin suurentamalla yksittäisen lääkkeen annosta [20]. Yleisesti ottaen iäkkäille sopimattomien ja haittavaikutuspotentiaaliltaan merkittävien lääkkeiden käytön välttäminen on hyvä strategia lääkkeisiin liittyvien ongelmien vähentämisessä. Vältettävien lääkkeiden luettelona voi käyttää esimerkiksi Beersin kriteereitä [22] tai Fimean ylläpitämää iäkkäiden lääketietokantaa ( Indometasiinia tulee iäkkäillä välttää ruoansulatuskanavan verenvuotoriskin vuoksi. Muita ei-selektiivisiä tulehduskipulääkkeitä suositellaan käytettäväksi vain lyhytaikaisesti ja käyttämällä samanaikaisesti happopumpun salpaajaa tilanteissa, joissa muut vaihtoehdot (esim. parasetamoli ja paikallisesti annosteltavat tulehduskipulääkkeet) eivät ole tehokkaita [20]. Trisyklisisiä masennuslääkkeitä tulee iäkkäiden kivun hoidossa välttää niiden antikolinergisen vaikutuksen takia erityisesti potilailla, joilla on ollut sekavuutta, kognitiivisia oireita, huimausta tai kaatumisia. Trisykliset masennuslääkkeet voivat pahentaa eturauhasen liikakasvuun liittyviä oireita (virtsaumpi), ummetusta, sydämen johtumis- ja rytmihäiriöriskiä ja silmänpainetautia. Masennuslääkkeistä duloksetiinia voidaan käyttää kivun hoidossa myös iäkkäillä [21, 23]. Gabapentiinia ja pregabaliinia voidaan käyttää neuropaattisen kivun hoidossa, mutta niiden aloitusannosten tulee olla pieniä [21]. Tramadolin käyttöä trisyklisten masennuslääkkeiden, SSRI-lääkkeiden, SNRI-lääkkeiden ja moklobemidin kanssa tulee välttää serotoniinioireyhtymän vaaran vuoksi. Iäkkäät ovat muita alttiimpia saamaan haittavaikutuksia opioideista (erityisesti ummetusta ja keskushermoston haittavai- 9
10 KÄYPÄ HOITO -SUOSITUS 10 kutuksia), joten niiden käyttöä tulisi heillä välttää. Kivun hoidon niin vaatiessa opioideja voidaan kuitenkin käyttää, kunhan huomioidaan perussairaudet ja muut lääkkeet ja aloitetaan pienillä annoksilla samoilla periaatteilla kuin muutenkin kivun hoidossa. Opioidilääkityksen kanssa suositellaan samanaikaista ummetuslääkityksen aloitusta [24]. Lasten kivun lääkehoito Myös lasten kivun hoidossa hoidon perusta ovat lääkkeettömät hoidot. Psykologiset menetelmät voivat olla tehokkaita, mutta näyttö niiden pitkäaikaisesta hyödystä puuttuu [25]. Lasten pitkäkestoisesta kipulääkkeiden käytöstä on vähän tutkittua tietoa. Tämä on ongelma, sillä tutkitun tiedon puuttuessa lapsipotilaita joudutaan hoitamaan usein lääkkeillä, joilla ei ole käyttöaihetta lasten kivun hoitoon tai joilla ei ole myyntilupaa lapsipotilaille [26]. Monet hoitosuositukset perustuvat asiantuntijoiden mielipiteisiin eivätkä vahvaan näyttöön lääkkeiden tehosta ja turvallisuudesta lapsipotilailla [27]. Parhaiten lapsilla tutkittuja kipulääkkeitä ovat parasetamoli ja tavanomaisista tulehduskipulääkkeistä propionihappojohdokset, ibuprofeeni, ketoprofeeni ja naprokseeni [28 30]. Parasetamolin kerta-annos on 15 mg/kg ja enimmäisannos 60 mg/kg/vrk. Ibuprofeenin kerta-annos yli 6 kg:n painoiselle lapselle on 10 mg/kg ja enimmäisannos 40 mg/kg/vrk. Naprokseenin kerta-annos on 5( 7,5) mg/kg ja enimmäisannos 10 ( 15) mg/ kg/vrk. Lapsen kivun hoito aloitetaan joko parasetamolilla tai tulehduskipulääkkeellä. Jos teho on riittämätön, voidaan käyttää niiden yhdistelmää. Lapsille opioidihoitoa ei tule antaa muualla kuin lasten kivun hoitoon perehtyneissä yksiköissä, jolloin käyttöaiheita ovat lähinnä leikkauksenjälkeinen kipu, syöpäkipu ja saattohoitoon liittyvä kipu. Lasten opioidihoitoa kuvataan tarkemmin sähköisessä tausta-aineistossa. Amitriptyliinin ja muiden masennuslääkkeiden käytössä lapsipotilailla on huomioitava, että niihin on liittynyt lapsilla ja nuorilla itsemurhayritysten ja -ajatusten sekä vihamielisyyden lisääntymistä [31]. Masennuslääkkeiden pitkäaikaisen käytön turvallisuutta sekä vaikutusta lasten ja nuorten kasvamiseen, kypsymiseen ja kognitiiviseen kehittymiseen ja käyttäytymisen kehitykseen ei tunneta. Gabapentiinillä on vähintään 6-vuotiailla lapsilla käyttöaihe epilepsian hoidossa lisälääkkeenä, mutta kivunhoitoon lapsilla sillä ei ole käyttöaihetta. Pregabaliinin tehoa ja turvallisuutta ei ole osoitettu lapsilla eikä nuorilla, joten sillä ei ole hyväksyttyjä käyttöaiheita tässä ikäryhmässä. Kivun lääkehoito raskauden aikana lääkityksen soveltuvuutta käytettäväksi raskauden ja imetyksen aikana käsitellään sitä varten laaditussa tietokannassa Gravbase & Lactbase Lääkkeiden käyttö raskauden ja imetyksen aikana ( [32]. Parasetamoli on turvallisin kipulääke raskauden aikana [33]. Myös sen pitkäaikaista (yli 28 vrk) käyttöä tulee kuitenkin välttää [34, 35]. Kaikkien tulehduskipulääkkeiden jatkuvaa käyttöä tulee välttää raskautta suunniteltaessa ja alkuraskaudessa sekä loppuraskaudessa 28 raskausviikosta alkaen. Jos alkuraskauden aikana on välttämätöntä käyttää tulehduskipulääkettä, ibuprofeenia voidaan käyttää [36, 37]. COX-2-selektiiviset tulehduskipulääkkeet ovat raskauden aikana vasta-aiheisia. Paikallisesti käytettävistä tulehduskipulääkkeistä imeytyy verenkiertoon vain pieni määrä lääkettä. Altistuminen jää vähäiseksi, kun lääkettä annostellaan vain tarvittavalle alueelle ja vain tarvittavan aikaa [37]. Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
11 Opioidien, trisyklisten masennuslääkkeiden, SSRI- ja SNRI-lääkkeiden käyttöön loppuraskauden aikana liittyy vastasyntyneen vieroitusoireiden vaara [38]. Sellaisten hankalien kipujen hoidosta, jotka edellyttävät opioidien, epilepsialääkkeiden tai masennuslääkkeiden käyttöä, tulee konsultoida erikoissairaanhoitoa. Amitriptyliinin tai nortriptyliinin käyttö raskauden aikana ei näytä suurentavan epämuodostumien riskiä [32]. Niitä voidaan harkiten käyttää vaikean neuropaattisen kivun hoidossa raskauden aikana. Erikoissairaanhoidon konsultaatio voi kuitenkin olla tarpeen. Gabapentiinin [32] ja pregabaliinin turvallisuudesta raskauden aikana ei ole riittävästi tietoa. Pregabaliinin raskaudenaikaisesta käytöstä on niukasti tietoa, joten näyttöön perustuvia suosituksia ei voida antaa. Paikallisesti vaikuttavat neuropaattisen kivun lääkkeet (lidokaiini, kapsaisiini) ovat todennäköisesti turvallisempia kuin systeemisesti vaikuttavat lääkkeet, mutta niidenkin käytön tulee perustua tarkkaan harkintaan ja rajoittua perifeeriseen neuropaattiseen kipuun. Kivun lääkehoito imetyksen aikana Imetyksen aikana ensisijainen lääke kivun hoidossa on parasetamoli [25]. Tulehduskipulääkkeistä ibuprofeenia on mahdollista käyttää imetyksen aikana [32]. Opioidien pitkäaikaista käyttöä tulee välttää. Kodeiinin yhdistelmävalmisteet voivat olla imetettävälle lapselle hengenvaarallisia eikä niitä pidä käyttää imetyksen aikana [36]. Amitriptyliini ja nortriptyliini erittyvät äidinmaitoon niin vähäisessä määrin, ettei haitallisia vaikutuksia imeväiseen ole odotettavissa [32]. Gabapentiini erittyy äidinmaitoon suhteellisen vähäisessä määrin, eikä sen käytöstä ole kuvattu erityisiä haittoja [32]. Imetyksen aikana tulehduskipulääkevoiteita, lidokaiinivoidetta ja kapsaisiinilaastaria voidaan harkiten käyttää, koska ne ovat todennäköisesti turvallisempia kuin systeemisesti käytettävät vaihtoehdot. Opioidien käytön periaatteet Opioidien käytöstä pitkäaikaisessa kivussa on julkaistu suomalainen opaskirja Opioidit pitkäaikaisessa kivussa ( [24]. Opioidilääkitys aloitetaan vain säännöllisessä pitkäaikaisessa hoitosuhteessa, ei ennestään tuntemattomalle potilaalle eikä päivystyksessä. Työikäisellä potilaalla opioidilääkityksen aloittamisen harkinta olisi hyvä keskittää kivunhoitoon perehtyneihin yksiköihin. Opioidilääkitystä aloitettaessa tulee huomioida niihin liittyvän ummetuksen samanaikainen hoito. Vahvat opioidit ovat ilmeisesti tehokkaita muuhun kuin syöpään liittyvän pitkäaikaisen kivun hoidossa [39 41] B. Haittavaikutukset ovat kuitenkin yleisiä ja johtavat usein hoidon keskeytymiseen [39, 41, 42]. Opioidilääkityksen harkitsematon aloitus ja käyttö pitkäaikaiseen kipuun voi altistaa potilaan pitkäaikaiskäytön haitoille, kuten toleranssin kehittymiselle, väärinkäytölle ja hormonaalisille vaikutuksille. Erityisesti aikaisempi päihde- tai lääkeaineriippuvuus altistaa potilaan opioidiriippuvuuden kehittymiselle [24]. Opioidien käyttöä pitkäaikaisen kudosvauriosta johtuvan tai neuropaattisen kivun hoidossa voidaan harkita silloin, kun kivun syy on selvä, muut hoitokeinot on riittävässä laajuudessa kokeiltu, ja ne ovat osoittautuneet tehottomiksi [24]. Potilaan psykososiaalisen tilanteen tulee olla vakaa [24]. Hoidon vaikutusta kipuun, toimintakykyyn ja elämänlaatuun sekä haittavaikutuksia arvioidaan hoitokokeilun ja hoidon aikana säännöllisesti [24]. Hoito- ja apteekkisopimus saattavat auttaa hoitomyöntyvyyden ylläpitämisessä [24, 43]. Hoidossa käytetään pitkävaikutteisia val- 11
12 KÄYPÄ HOITO -SUOSITUS 12 misteita säännöllisesti annosteltuina [24]. Opioidilääkityksestä luovutaan, jos hoidon tarve päättyy. Opioidien epätarkoituksenmukaisen käytön esiintyvyys opioideja käyttävillä kipupotilailla vaihtelee alle 1 %:sta 81 %:iin. Väärinkäyttöä esiintyy %:lla ja addiktiota 8 12 %:lla [41, 44, 45]. Opioidien väärinkäytön riskiä voivat suurentaa muun muassa nuori ikä, psyykkinen sairaus, psykologiset tekijät, aikaisempi tai nykyinen päihdeongelma (lääkkeet, alkoholi), tupakointi, ylipaino ja epävakaa psykososiaalinen tilanne [46 48]. Väärinkäytön riskiä arvioidaan osana kliinistä tutkimusta haastattelemalla ja tutkimalla potilas huolellisesti. Tarvittaessa potilas ohjataan moniammatilliseen arvioon (lääkäri, psykologi, psykiatri, päihdelääketieteen asiantuntija). Opioidien epätarkoituksenmukaiseen käyttöön voivat viitata muun muassa potilaan voimakas turvautuminen lääkkeeseen pääasiallisena kivunlievityskeinona, annosten suureneminen, lääkkeiden kerääminen, reseptien hakeminen useilta lääkäreiltä tai useista hoitopaikoista, opioidin käyttö ahdistuneisuuden tai mielialaongelmien hoitoon, lääkkeiden häviäminen ja potilaan heikko sitoutuminen hoitoon. Väärinkäytön ehkäisyssä keskeisiä ovat hoitosuositusten noudattaminen, huolellinen potilasvalinta, potilasohjaus, joka sisältää informaation opioidihoidon mahdollisista hyödyistä ja haitoista, hoitokokeilu, hoitovasteen säännöllinen seuranta ja väärinkäytön tunnistaminen ja tarvittaessa tehtävä apteekki- tai hoitosopimus. potilaan potilasohjaus Potilaan ohjauksessa on tärkeää, että ammattilaisten potilaalle antama tieto ja neuvot ovat yhdenmukaisia, sillä ristiriitaiset ohjeet voivat hämmentää potilasta ja heikentää hänen luottamustaan hoitoon. Ohjaustilanteella on selkeä alku ja loppu. Se etenee keskustelemalla ja potilaan omista lähtökohdista. Hyvässä ohjaustilanteessa potilas tietää, mistä asioista aiotaan keskustella, hän osallistuu keskusteluun ja hänen ymmärtämisensä varmistetaan. Ohjaustilanne päättyy yhteenvetoon, jossa kerrataan tärkeimmät kohdat ja sovitaan, miten tästä eteenpäin toimitaan [49]. Potilaan omia selviytymiskeinoja tukevassa ohjauksessa potilas tietää ohjauksen tavoitteet ja on osallistunut niiden asettamiseen. Hän tietää myös ohjauksen keston. Potilas saattaa saada apua omilla selviytymiskeinoillaan, ja hän voi käyttää näitä milloin tahansa ilman muiden apua tai erityisiä välineitä. Ne voivat lievittää kipua ja tukea selviytymistä arjessa ja työssä [50]. Itsehoito-ohjelmien keskeisiä sisältöalueita ovat tieto kivusta ja siihen liittyvistä tekijöistä rentoutumisen harjoittelu kognitiiviset selviytymiskeinot ongelmanratkaisutaidot kommunikaatiotaidot tavoitteiden asettaminen kannustaminen liikunnan jatkamiseen. Yhteistyössä potilaan kanssa tehty hoitosuunnitelma voidaan antaa hänelle. Hoidon järjestäminen Pitkäkestoisen kivun kiireettömän hoidon perusteet linjaavat työnjakoa perusterveydenhuollon ja erikoissairaanhoidon välillä. Ks. tietokanta Kiireettömän hoidon perusteet, artikkeli Pitkäkestoisen kivun tutkimus ja hoito ( Hoidon jatkuvuuden toteutumiseksi on hyvä, että kipupotilaan hoidon rakenteet tukevat hyvää hoitoa. Näitä rakenteita ovat muun muassa paikallisesti ja alueellisesti kuvatut hoitoketjut, joissa työnjaosta on sovittu. potilaiden ensisijainen hoitovastuu on perusterveydenhuollossa. Perusterveydenhuollon tehtäviä ovat kiputyypin tunnistus kiputilan aiheuttaneen sairauden diagnosointi kivun kroonistumisen riskitekijöiden arviointi kivun syyn- ja oireenmukainen hoito Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
13 kannanotot lyhytkestoiseen (alle 60 vrk:n) työkyvyttömyyteen potilaan selviytymisen tukeminen avohoidon kuntoutus ja tarvittaessa ohjaaminen monialaiseen laitoskuntoutukseen. Potilas voidaan ohjata erikoissairaanhoidon arvioon, jos kivun syy on diagnosoitu, mutta kipu jatkuu kohtalaisena, vaikeana tai tavanomaista pidempään ja haittaa perusterveydenhuollon hoitotoimista huolimatta arjessa selviytymistä kivun syy on perusterveydenhuollon selvityksistä huolimatta epäselvä ja kipu haittaa potilaan selviytymistä arjessa. Lähetteessä määritellään ongelma ja kuvataan esitiedot, jotka sisältävät tehdyt tutkimukset, annetut hoidot ja niiden vasteet, kliinisen tilan ja potilaan toimintakyvyn. Erikoissairaanhoidossa kipupotilaiden kivun hoito toteutetaan eri erikoisalojen yhteistyönä. Seuranta Kun tilanne on alkuvaiheen selvittelyiden ja hoidon aloituksen jälkeen vakaantunut, kipupotilaan kanssa laaditaan yksilöllinen hoitosuunnitelma seuranta-aikatauluineen. Hoitosuunnitelmaa laadittaessa ja seurantakäynneillä uudelleen arvioitaessa otetaan kattavasti huomioon potilaan odotukset ja kokonaistilanne sekä siinä mahdollisesti tapahtuneet ja ennakoitavissa olevat muutokset. Seurantakäynnin tilannearvion tekemisessä on mielekästä käyttää tarvittavin ja soveltuvin osin samoja menetelmiä kuin alkuvaiheen selvittelyssä. Ks. kohta Kivun arviointi. Jokaisella seurantakäynnillä on syytä arvioida kivun tyypin, sijainnin ja voimakkuuden mahdollisia muutoksia kivun ja sen taustalla olevan sairauden ennustetta aiemmin suunniteltujen hoitojen toteutumista, vaikuttavuutta ja mahdollisia haittoja potilaan toiminta- ja työkykyä, mielialaa sekä mahdollisia liitännäisoireita ja sairauksia potilaan tarvetta ja soveltuvuutta lisäohjaukseen, omien selviytymiskeinojen laajempaan käyttöön ja mahdolliseen moniammatilliseen hoitoon ja kuntoutukseen potilaan huolia, toiveita ja tavoitteita kivun, taustasairauksien ja niiden hoidon osalta potilaan mahdollisten muiden sairauksien ja niiden hoidon vaikutusta kipuun ja sen hoitoon. Tarpeettoman, tehottoman tai haitallisen hoidon lopettamisesta sovitaan potilaan kanssa, ja se toteutetaan suunnitelmallisesti. Kivun hoidosta muissa Käypä hoito -suosituksissa Niskakipu [51] Alaselkäkipu [52] Nivelrikkokipu [53] Nivelreumaan liittyvä kipu [54] Olkapään jännevaivoihin liittyvä kipu [55] Epikondyliitti [56] Ranteen ja käden jännetulehdukset [56] Migreeni [57] Päänsärky (lapset) [58] Purentaelimistön toimintahäiriöiden aiheuttama kipu [59] Palliatiivisen vaiheen kipu [60] Fibromyalgia Fibromyalgia on krooninen kipu-uupumusoireyhtymä, jonka oireita ovat laaja-alainen kipu ja kosketusarkuus eri puolilla kehoa. Fibromyalgiassa kivun ja muiden oireiden kulku on aaltoileva. Hyvä hoito perustuu toimivaan potilas-lääkärisuhteeseen. Fibromyalgiapotilasta kannustetaan pysymään aktiivisena ja jatkamaan päivittäisiä toimiaan kivusta huolimatta. Fibromyalgiaan ei ole olemassa täsmähoitoa. Lääkehoidon merkitys fibromyalgiapoti- 13
14 KÄYPÄ HOITO -SUOSITUS 14 laan kivun hoidossa on usein vähäinen. Hoito räätälöidään yksilöllisesti kivun haittaavuuden ja oheisoireiden mukaan yhdistelemällä eri menetelmiä. Fibromyalgiapotilaiden hoito toteutuu ensisijaisesti perusterveydenhuollossa. Vaikeasti oireilevien potilaiden hoito ja kuntoutus suunnitellaan moniammatillisesti. Fibromyalgian lääkkeettömät hoidot Ks. Käypä hoito -suositus Liikunta [61] ja kohta Liikunta fibromyalgian hoidossa. Liikunnan fibromyalgialle altistavasta tai sitä suojaavasta vaikutuksesta ei ole tutkimuksia. Kestävyystyyppinen liikuntaharjoittelu vähentänee kipua [62, 63] B. Lisäksi se kohentaa kestävyyskuntoa [62 69] A ja yleistä hyvinvointia [62, 64 68] A. Lihasvoimaharjoittelu saattaa vähentää kipua [70 72] B ja kohentaa toimintakykyä [70 73] B ja yleistä hyvinvointia [62, 64 68, 72 74] B. Fibromyalgiasta ja sen oireista huolimatta lihasten harjoitettavuus on säilynyt normaalina, joten voimaharjoittelu parantaa lihasvoimaa [62, 72, 74, 75]. Moniammatillinen kuntoutus, jossa on mukana liikuntaharjoittelua, voi vähentää kipua, väsymystä ja masennusoireita ainakin lyhytaikaisesti [76]. Liikuntaharjoittelu toteutetaan nousujohteisesti. Tavoitteena on kohtuullisesti kuormittava liikunta [62]. Jos kuormitus pahentaa oireita, sitä vähennetään, kunnes oireet helpottavat [62]. Lihasvoima- ja liikeharjoittelu näyttävät lievittävän fibromyalgiapotilaiden kipua saman verran ainakin lyhytaikaisesti [71, 77]. Meditatiivinen liikuntaharjoittelu kohentaa fibromyalgiapotilaiden elämänlaatua [78] C, [79]. Jooga lievittänee myös kipua [78]. Pilates lievittää lyhytaikaisesti fibromyalgiapotilaiden kipua ja parantaa elämänlaatua tehokkaammin kuin rentoutus- ja venytysharjoittelu [80]. Akupunktuurin vaikutuksesta fibromyagiapotilaiden kipuun ei ole luotettavaa tutkimusnäyttöä [81]. Kognitiivis-behavioraalinen terapia lievittänee fibromyalgiaan liittyvää kipua ja parantanee toimintakykyä pitkäaikaisseurannassa [82] C. Terapian sisältö ja toteuttamistapa vaihtelevat. Hyväksymis- ja omistautumisterapia vähentää fibromyalgiaan liittyvää toimintakyvyn haittaa muttei suoranaisesti vaikuttane kipuun. Terapia voi edistää psyykkistä sopeutumista [83]. Hypnoosi ja mielikuvaharjoittelu saattavat tilapäisesti lievittää fibromyalgiapotilaiden kipua [84] C. Ryhmämuotoinen moniammatillinen kuntoutus saattaa lyhytaikaisesti vähentää fibromyalgiapotilaiden kipua ja parantaa heidän toimintakykyään [85 87] C. Fibromyalgian lääkehoito Amitriptyliini saattaa lievittää fibromyalgiaan liittyvää kipua [88] C. Duloksetiini ja milnasipraani lievittävät fibromyalgiakipua [89 91] A. Pregabaliini suurehkolla annoksella lievittää hieman fibromyalgiakipua [92, 93] A. Haittavaikutukset saattavat rajoittaa pregabaliinin käyttöä. Gabapentiini saattaa lievittää fibromyalgiapotilaiden kipua [93, 94] C. MAO:n estäjät saattavat hieman vähentää fibromyalgiapotilaiden kipua [95] C, mutta niiden haittavaikutukset lienevät yleisiä. SSRI-lääkkeillä ei liene vaikutusta fibromyalgiapotilaiden kipuun [96 98] C. Ne voivat kuitenkin vaikuttaa suotuisasti mielialaan ja toimintakykyyn erityisesti silloin, kun potilaalla on samanaikaisia masennusoireita. Venlafaksiinin tehosta fibromyalgia kipuun ei ole kunnollista tutkimusnäyttöä [99] D. Neuropaattinen kipu Neuropaattiset kivut jaetaan vaurion sijainnin mukaan sentraalisiin ja perifeerisiin kiputiloihin. Perifeeriset neuropaattiset kivut ovat yleisempiä ja sentraaliset vaikeahoitoisempia. Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
15 Tavallisia neuropaattisia kiputiloja ovat rankasairauksien aiheuttamat kivuliaat hermojuurikivut, hermovammojen jälkitilat, kivuliaat polyneuropatiat, vyöruusun jälkisärky ja aivoverenkiertohäiriöiden jälkeiset kiputilat [4]. Neuropaattisen kivun diagnoosi Neuropaattisen kiputilan diagnoosikriteerit ja diagnoosin varmuus esitetään TAULUKOS- SA 1 [100, 101]. piirroksen avulla voidaan arvioida kivun sijaintia. Tuntotestaus on kliinisen tutkimuksen tärkein osa neuropaattista kipua epäiltäessä ja välttämätön kriteerin 3 arvioimisessa. Kosketustunto tutkitaan pumpulilla, terävätunto puutikulla, kylmän ja lämpimän tunto jäähdytetyllä ja lämmitetyllä refleksivasaran varrella ja värinätunto ääniraudalla. Oirealueen tuntoa verrataan peilikuvapuolelle (toispuolinen kipu) tai löydöstä tyvialueella ääriosaan (molemminpuoliset oireet). Tuntoaisti voi olla heikentynyt, herkistynyt tai muuntunut erityyppisille ärsykkeille. Taustasyyn diagnosoimiseksi neurologinen statustutkimus tehdään riittävän laajasti. Lisäksi saatetaan tarvita lisätutkimuksia, kuten kuvantamis- ja neurofysiologisia tutkimuksia. Niitä tarvittaessa potilas lähetetään erikoissairaanhoitoon paikallisten hoitoketjujen mukaisesti. Normaali ENMG ei sulje pois perifeeristä neuropaattista kipua, koska se ei tutki C- ja Aδ-säikeitä, joiden vaurio on oleellinen neuropaattisessa kivussa. Neuropaattisen kivun hoidon periaatteet Hoidon perustana on oikea diagnoosi, joka sisältää sekä neuropaattisen kivun tunnistuksen että taustasyyn asianmukaisen diagnostiikan. Syynmukainen hoito (esim. hermopinteen vapautus) on ensisijaista aina, kun siihen on mahdollisuus. Tavoitteena on mahdollisimman normaali elämä oireista huolimatta. Neuropaattisen kivun lääkehoito Jos neuropaattiset kipuoireet häiritsevät potilaan päivittäistä elämää, neuropaattisen kivun lääkkeiden kokeilu on aiheellista. Ks. TAULUKKO 2. Neuropaattisen kivun lääkkeillä muovataan kivunaistintajärjestelmän epätarkoituksenmukaista toimintaa. Gabapentiini [102] A, pregabaliini [66, 103] A, SNRI-tyyppiset masennuslääkkeet (duloksetiini ja venlafaksiini) [66, 104] A, tramadoli [105, 106] A, trisykliset masennuslääkkeet (amitriptyliini, nortriptyliini) [104] A ja kapsaisiinilaastari [66, 104, 107] A on todettu tehokkaiksi neuropaattisen kivun hoidossa. Ensilinjan lääkkeitä neuropaattiseen kipuun ovat gabapentinoidit (gabapentiini, pregabaliini), SNRI-lääkkeet (duloksetiini, venlafaksiini) ja trisykliset masennuskipulääkkeet [101]. Lääke valitaan yksilöllisesti niin, että otetaan huomioon kiputilan etiologia, muut sairaudet ja niiden lääkitys, kivun oheisongelmat (unihäiriöt, masennus, ahdistuneisuus) sekä mahdolliset riskit (mm. väärinkäytön ja riippuvuuden riski, kardiologiset riskit). Paikallisesti vaikuttavia hoitoja (kapsaisiini, lidokaiini) käytetään vain perifeeriseen neuropaattiseen kipuun. Niillä ei ole systeemisiä keskushermostohaittoja, joten niitä suositellaan erityisesti vanhuksille ja potilaille, jotka saavat herkästi haittavaikutuksia systeemisesti vaikuttavista lääkkeistä. Kapsaisiinilaastarin (8-prosenttinen) käyttöaiheena on muu kuin diabeteksen aiheuttama perifeerinen neuropaattinen kipu. Hoito annetaan hoitomenetelmään perehtyneessä yksikössä paikallisesti kerran 3 kuukaudessa. Hoito ei sovellu kasvojen alueelle. Karbamatsepiinia ja okskarbatsepiinia ei käytetä muussa kuin trigeminusneuralgiassa, jossa ne ovat ensisijaisia lääkkeitä [101, 108]. 15
16 KÄYPÄ HOITO -SUOSITUS TAULUKKO 2. Neuropaattisen kivun lääkkeitä Lääke Aloitusannos Ylläpitoannos Masennuskipulääkkeet: Nortriptyliini mg iltaisin mg/vrk 1) Amitriptyliini mg iltaisin mg/vrk 1) Duloksetiini mg mg/vrk Venlafaksiini 75 mg depot mg/vrk Epilepsialääkkeet: Pregabaliini 75 mg mg/vrk Gabapentiini 300 mg iltaisin mg/vrk Tramadoli: 50 mg mg/vrk Paikallisesti vaikuttavat: Lidokaiinivoide (5-prosenttinen) 3 vuorokaudessa Kapsaisiinilaastari (8-prosenttinen) kerran 3 kuukaudessa 1) Voidaan käyttää tarvittaessa pitoisuusmäärityksiä. 16 Sentraaliseen neuropaattisen kipuun pregabaliinista on vahvin näyttö [101]. Duloksetiinin virallinen käyttöaihe on kivulias diabeettinen neuropatia [109]. Jos potilaalla on samanaikainen masennus, SNRI-lääkkeet ovat ensisijainen vaihtoehto. Jos potilaalla on samanaikainen ahdistuneisuushäiriö, gabapentinoidit tai SNRIlääkkeet ovat ensisijaisia vaihtoehtoja. Jos potilaalla on alttius päihde- tai lääkeriippuvuuteen, opioidien (tramadoli mukaan lukien) ja pregabaliinin sijasta tulee harkita muita ensilinjan lääkkeitä. Lääkkeen käyttöä aloitettaessa sen vaikutustavat, oletettu vasteen ilmaantuminen ja mahdolliset haitat selostetaan potilaalle. Hoidon tavoitteena on kivun lievittyminen, koska lääkkeillä saavutetaan vain harvoin oireettomuus. Kivun lievittymistä vähintään puoleen pidetään hyvänä hoitovasteena. Kivun lievittyminen kolmanneksen verran on tyydyttävä vaste. Hoitovasteen arvioinnissa otetaan huomioon kivun lievittyminen, mahdolliset haittavaikutukset ja hoidon vaikutukset toimintakykyyn. Jos yhdellä lääkkeellä ei saavuteta riittävää tehoa, käytetään eri mekanismein vaikuttavien lääkkeiden yhdistelmähoitoa [110]. Monimuotoinen paikallinen kipuoireyhtymä (CRPS) Monimuotoinen paikallinen kipuoireyhtymä (complex regional pain syndrome, CRPS) on raajan pitkäaikainen paikallinen kipuoireisto, jolle ovat ominaista tunnon ja motoriikan muutokset sekä autonomisen hermoston toiminnan poikkeavuus. Vaikeaan CRPS:ään liittyy myös troofisia muutoksia, kuten osteoporoosia, ihon, kynsien ja karvoituksen muutoksia ja nivelkapselien jäykistymistä. CRPS I on alueellinen kipuoireyhtymä, johon ei liity hermovauriota. CRPS II on alueellinen kipuoireyhtymä, johon liittyy hermovaurio. Monimuotoisen paikallisen kipuoireyhtymän diagnostiset kriteerit luetellaan TAULU- KOSSA 3 [111]. Oireyhtymälle on tyypillistä, että kipu on sen aiheuttaneeseen tekijään nähden epäsuhtaisen voimakas tai pitkäkestoinen. Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
17 TAULUKKO 3. CRPS:n diagnostiset kriteerit 1. Jatkuva kipu, joka on suhteeton mahdolliseen edeltävään laukaisevaan syyhyn nähden 2. Anamneesissa ainakin yksi oire kolmessa alaryhmässä (kliiniset diagnostiset kriteerit) tai yksi kaikissa neljässä alaryhmässä (tutkimustyön diagnostiset kriteerit): a. sensoriset oireet: hyperestesia, allodynia tai molemmat b. vasomotoriset oireet: ihonlämpötilan asymmetria, ihonvärin vaihtelu tai asymmetria c. hienerityksen muutokset tai turvotus: hikoiluvaihtelua, hikoilun asymmetria tai turvotus d. motorisia tai troofisia muutoksia: liikerajoitus, motorinen toimintahäiriö (voiman heikkous, vapina, dystonia) tai troofiset muutokset (karvoitus, kynnet, iho) 3. Tutkimushetkellä nähtävissä ainakin yksi diagnostinen statuslöydös kahdessa tai useammassa alaryhmässä: a. tuntopoikkeavuus: hyperalgesia (terävälle) tai allodynia (kevyelle kosketukselle, painallukselle tai nivelen liikkeelle) tai molemmat b. verenkierron muutokset: lämpötilan asymmetria, ihonvärin vaihtelu tai asymmetria c. hikoilumuutos tai turvotus: turvotus, hikoiluvaihtelu tai hikoilun asymmetria d. motoriset tai troofiset muutokset: liikerajoitus, motoriikan häiriö (voiman heikkous, vapina, dystonia) tai troofiset muutokset (karvoitus, kynnet, iho) 4. Ei mitään muuta diagnostista selitystä oireille ja löydöksille Esimerkiksi raajavamman tai -leikkauksen jälkeen ilmenevä poikkeuksellisen kova kipu voi olla merkki kehittymässä olevasta CRPS:tä. Hoidon perustana on tehokas kivun lievitys, joka mahdollistaa toimintakyvyn parantamisen tai palauttamisen. Toimintakykyä parannetaan harjoittelulla, joka sisältää tunnon uudelleen kouluttamista, liikeharjoittelua ja raajan hahmotuksen ja toiminnan kohentamista [112]. Asteittainen mielikuvaharjoittelu, fysio- ja toimintaterapia saattavat olla hyödyllisiä CRPS:n hoidossa [113]. CRPS:n arviointi ja kuntoutus erityisesti keskivaikeissa ja vaikeissa tilanteissa on moniammatillista yhteistyötä. Primaarinen adhesiivinen kapsuliitti (jäätynyt olkanivel) Jäätynyt olkanivel on tyypillisesti itsestään rajoittuva ja paraneva sairaus, jonka luonnollinen kulku voidaan jakaa neljään vaiheeseen; tulehdus-, jäätymis-, jäykkyys- ja toipumisvaiheeseen. oire liittyy selvimmin kahteen ensimmäiseen vaiheeseen [114]. Tuki- ja liikuntaelimistön kipujen hoitoon yleisesti käytettyjä kipulääkkeitä voi yksilöllisen arvion jälkeen käyttää, mutta niiden tehosta jäätyneen olkanivelen hoidossa ei ole luotettavaa tutkimusnäyttöä. Manuaalisella terapialla ja terapeuttisella harjoittelulla yhdessä tai erikseen ei liene vaikutusta jäätyneen olkanivelen kipuun [115] C. Satunnaistetun tutkimuksen mukaan anestesiassa tapahtuvalla manipulaatiolla ei ole vaikutusta jäätyneen olkapään kipuun [116]. Glukokortikoidi-injektio ilmeisesti vähentää jäätyneen olkanivelen kipua lyhytaikaisesti (< 3 kuukautta) [117] B. Ison sarvennoisen kiputila (m. gluteus tendinopatiat, jännerepeämät ja bursiitti) Ensisijaisena hoitona on ongelman aiheuttaneen fyysisen rasituksen tauottaminen. Lievässä tapauksessa lisähoidoksi riittävät paikallinen kylmähoito, paikallinen tai systeeminen tulehduskipulääkekuuri sekä pehmytkudosten paikallisten kireyksien yhteydessä fysioterapeutin toteuttama ja ohjaama venyttely ja liikeharjoittelu [118]. Kivuliaammassa tilanteessa edellä mainitut hoidot eivät yleensä riitä. Kliinisen tutkimuksen ja anatomisten maamerkkien mukaan annettu paikallinen glukokortikoidipistos saattaa lievittää kipua muutaman kuukauden ajan [119, 120] C. Viskeraalinen kipu Viskeraalisella kivulla tarkoitetaan sisäelinperäistä kipua, jota on usein vaikea paikan- 17
18 KÄYPÄ HOITO -SUOSITUS 18 taa ja johon voi liittyä heijastekipua. tuntuu yleensä laajemmalla alueella kuin elin, josta se on lähtöisin. Viskeraaliseen kipuun liittyy usein niin sanottua kaukokipua eli kivun tuntumista kullekin elimellä tyypillisellä kipualueella. Sisäelinperäisen kipuun liittyy erilaisia autonomisia oireita. Tavallisia kroonisia tai toistuvia viskeraalisia kipuja ovat muun muassa ärtyvän suolen oireyhtymään liittyvät kivut, krooniseen pankreatiittiin liittyvät kivut ja kuukautiskivut. Ärtyvän suolen oireyhtymään liittyvän kivun hoidossa trisyklisistä masennuslääkkeistä on hyötyä [121, 122] A. Suolen sisältöä lisäävät ummetuslääkkeistä ei ole hyötyä ärtyvän suolen oireyhtymään liittyvän kivun hoidossa [122] B. Pregabaliinista voi olla hyötyä krooniseen pankreatiittiin liittyvän kivun hoidossa [123] C. Vaikka entsyymivalmisteista voi yleisesti ottaen olla hyötyä kroonisen haimatulehduksen hoidossa, ne lienevät tehottomia siihen liittyvän kivun hoidossa [ ] C. Primaari kuukautiskipu (dysmenorrea) Lievissä tapauksissa riittää kipuoireen syyn selittäminen potilaalle. Tulehduskipulääkkeet ovat tehokkaita kuukautiskipujen hoidossa [127] A. Yhdistelmäehkäisyvalmisteet ilmeisesti vähentävät kuukautiskipuja [128, 129] B. Suuritaajuinen transkutaaninen sähköinen neurostimulaatio, TNS, on ilmeisesti tehokas kuukautiskivun hoidossa [130] C. Akupunktuuri saattaa helpottaa kuukautiskipua, mutta luotettava tutkimusnäyttö asiasta puuttuu [131] D. Fyysisen harjoittelun tehosta kuukautiskivun hoidossa ei ole luotettavaa näyttöä [132]. Levonorgestreelia vapauttavan hormonikierukan ajatellaan vaikutusmekanisminsa kautta vähentävän kuukautiskipuja. Tätä tukevat kliiniset kokemukset ja yksi kontrolloimaton seurantatutkimus [133, 134], mutta luotettavaa tutkimusnäyttöä asiasta ei ole. potilaan kuntoutus potilaan kuntoutus suunnitellaan ja toteutetaan moniammatillisesti. potilaan moniammatillisen tiimin toteuttamassa kuntoutuksessa hyödynnetään monipuolisesti eri ammattiryhmien ammattitaitoa. Potilas ja tarvittaessa myös hänen läheisensä otetaan mukaan kuntoutukseen, jonka tavoitteina ovat potilaan elämänlaadun ylläpitäminen tai koheneminen, kivun hallinta ja potilaan mahdollisuus elää normaalia elämää. Moniammatillinen kuntoutus kattaa koko prosessin potilaan tilanteen hyvästä tuntemisesta kivun ja elämäntilanteen arviointiin, hoitovaihtoehtojen valintaan, potilasohjaukseen, hyvään vuorovaikutukseen, seurantaan ja tavoitteiden arviointiin [135, 136]. potilaan lääkinnällinen kuntoutus Lääkinnällisen kuntoutuksen tarkoituksena on auttaa potilasta ylläpitämään tai parantamaan fyysistä, psyykkistä ja sosiaalista toimintakykyään. Sen tavoitteena on tukea potilasta elämäntilanteen hallinnassa ja itsenäisessä suoriutumisessa päivittäisistä toiminnoista. Kuntoutukseen sisältyy kuntoutusneuvontaa ja -ohjausta kuntoutustarvetta selvittäviä tutkimuksia työ- ja toimintakykyä parantavaa hoitoa terapioita (esim. fysio-, toiminta-, puheja psykoterapia ja neuropsykologinen kuntoutus) kuntoutusjaksoja apuvälinepalveluita sopeutumisvalmennusta, jolla tarkoitetaan kuntoutujan ja hänen omaistensa ohjausta ja valmentamista sairastumisen ja vammautumisen jälkeisessä elämäntilanteessa muita tukitoimia. Lääkinnällinen kuntoutus tukee hoitoa, ja Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
19 hyvään hoitoon kuuluu kuntoutusta. Rajanveto hoidon ja kuntoutuksen välillä on usein mahdotonta tai tarpeetonta. Terveyskeskukset ja sairaalat järjestävät lääkinnällistä kuntoutusta osana sairaanhoitoa. Terveydenhuolto toimii kuntoutuksessa yhteistyössä sosiaalihuollon, työvoimatoimiston, koulujen, Kelan ja vakuutusyhtiöiden kanssa. Kuntoutus on pääasiassa kunnan vastuulla. Kunnan tehtävänä on järjestää asukkailleen lääkinnällinen kuntoutus osana kansanterveyslaissa ja erikoissairaanhoitolaissa tarkoitettua sairaanhoitoa. Kuntoutustarpeen selvittäminen ja kuntoutukseen ohjaaminen on myös keskeinen osa työterveyshuollon toimintaa. Tietyissä tilanteissa lääkinnällinen kuntoutus on säädetty Kelan tehtäväksi ja tapaturma- ja liikennevakuutuslaitosten vastuulle. Kuntoutuksen suunnittelu ja seuranta kuuluvat terveydenhuollon tehtäviin usein myös silloin, kun jokin muu taho vastaa kuntoutuksen järjestämisestä. Kelalla on lakisääteinen velvollisuus järjestää kuntoutuspsykoterapiaa ja vaativaa lääkinnällistä kuntoutusta, mikä käytännössä tarkoittaa vaikeavammaisten alle 65-vuotiaiden yksilöllisiä kuntoutusjaksoja. Terveydenhuolto taas huolehtii muun muassa apuvälineistä ja kuntoutusohjauksesta. Kela järjestää harkinnanvaraisena kuntoutuksena erilaisia lääkinnällisen kuntoutuksen palveluita, kuten yksilöllisiä kuntoutuslaitosjaksoja työikäisten tuki- ja liikuntaelinsairaiden kursseja. Kivusta aiheutuva työkyvyttömyyden uhka ja ammatillinen kuntoutus Pitkäaikaisen työkyvyttömyyden aiheuttamaa ansiotulojen menetystä voidaan korvata työkyvyttömyyseläkkeillä. Työkyvyttömyyseläkkeitä ovat täysi työkyvyttömyyseläke, osatyökyvyttömyyseläke, kuntoutustuki ja osakuntoutustuki. Kuntoutus on kuitenkin aina työkyvyttömyyseläkkeeseen nähden ensisijainen vaihtoehto. Vakuutetulla on oikeus saada työkyvyttömyyden estämiseksi tai työ- ja ansiokyvyn parantamiseksi tarkoituksenmukaista ammatillista kuntoutusta. Ammatilliseen kuntoutukseen on oikeus henkilöllä, jonka asianmukaisesti todettu sairaus, vika tai vamma todennäköisesti aiheuttaa työkyvyttömyyden uhan, ja henkilöllä, jonka työkyky ja ansiomahdollisuudet ovat sairauden, vian tai vamman takia olennaisesti heikentyneet. Työkyvyttömyyden uhalla tarkoitetaan tilannetta, jossa on todennäköistä, että vakuutetulle lähivuosina ilman ammatillista kuntoutusta tulisi myönnettäväksi työkyvyttömyyseläke, vaikka otettaisiin huomioon hoidon ja lääkinnällisen kuntoutuksen mahdollisuudet. Työ- ja opiskelukyvyn ja ansiomahdollisuuksien olennaista heikentymistä arvioitaessa otetaan huomioon hakijan jäljellä oleva kyky hankkia itselleen ansiotuloja sellaisella saatavissa olevalla sellaisella työllä, jonka tekemistä häneltä voidaan kohtuullisesti edellyttää, kun otetaan huomioon hänen ikänsä, koulutuksensa, aikaisempi toimintansa, asumisolonsa ja muut näihin verrattavat seikat. Työkyvyn katsotaan heikentyneen olennaisesti, jos työntekijällä on ilmeisiä vaikeuksia suoriutua ammatissa ja työssä. Etuuksien saaminen ei edellytä sitä, että henkilö on poissa työelämästä. Myös työkyvyttömyyden uhka voi riittää. Pitkäaikaissairas voi saada kuntoutusta ja taloudellista tukea, jos hänellä on sairaus, joka lähivuosina johtaisi ilman toimenpiteitä työkyvyttömyyseläkkeelle. Ammatillisen kuntoutuksen tarkoitus on siirtää tai estää työkyvyttömyyden syntyminen. Ammatillisen kuntoutuksen tulee olla työkyvyttömyyden estämiseksi tai työ- ja ansiokyvyn parantamiseksi tarkoituksenmukaista. Kuntoutuksen tarkoituksenmukaisuutta arvioitaessa otetaan huomioon vakuutetun ikä, ammatti, aikaisempi toiminta, koulutus, sosiaaliset ja taloudelliset seikat sekä se, johtaako haettu kuntoutus todennäköisesti hakijan terveydentilaan sopivaan työssä jatkamiseen taikka hänen 19
20 KÄYPÄ HOITO -SUOSITUS 20 terveydentilaansa sopivaan työhön palaamiseen tai työelämään siirtymiseen. Nuorten ja pitkäaikaistyöttömien kuntoutusta järjestää Kela. Vasta jos työkyvyttömyys ei ole estettävissä, menetettyjä ansioita voidaan korvata eläkkeellä. Työkyvyttömyyseläkettä on mahdollista saada kahden eri järjestelmän työ- ja kansaneläkejärjestelmän kautta. Jos työeläke ylittää tietyn rajan, kansaneläkettä ei ole mahdollista saada. Kivun kroonistumisen ehkäisy Kivun kroonistumista ennustavat tekijät Voimakas akuutti kipu ennustaa kivun kroonistumista vyöruusun, leikkausten, piiskaniskuvamman ja rintasyövän hoitojen jälkeen [ ]. Aikaisempi pitkäaikainen kipu ennustaa kivun kroonistumista selkäkipujakson ja rintasyövän hoitojen jälkeen [141, 142]. Hermovaurio leikkauksen yhteydessä ennustaa kivun kroonistumista [139]. Neurologiset oireet ja löydökset selkäkipujakson yhteydessä ennustavat selkäkipujen kroonistumista [143, 144]. Psykologiset ja psykososiaaliset tekijät ennustavat selkäkipujen ja niskan retkahdusvammaan liittyvien kipujen kroonistumista [ ]. Ks. Käypä hoito -suositus Alaselkäkipu [52] ja sen taulukko Paranemista estävät tai hidastavat psykososiaaliset tekijät (keltaiset liput). Kivun kroonistumisen ehkäisyn yleiset periaatteet Perusteellinen kliininen tutkimus, potilaan tilanteen selvittäminen ja yksityiskohtaiset ohjeet (mini-interventio) vähentävät sairauspoissaoloja ja haittaavien oireiden esiintymistä [146]. Tapaturmiin liittyvissä kipuongelmissa tarkka tapahtumakuvaus, potilaan oireiden selvitys ja huolellinen kliininen tutkimus on diagnoosin ja hoidon perusta. Akuutin kivun hyvä hoito, riskitekijöiden varhainen tunnistaminen, niihin suunnattu hoito ja moniammatillinen työskentelyote voivat ehkäistä kivun pitkittymistä. Selkäkivun kroonistumisen riskin arviointiin kehitettyjä mittareita voidaan käyttää kliinisen tutkimuksen tukena [147, 148]. Kognitiivis-behavioraalisen hoidon avulla potilas voi oppia käyttämään erilaisia kivun, stressin ja kuluttavien affektiivisten reaktioiden hallintakeinoja (esimerkiksi rentoutustaitoja) ja sosiaalisia taitoja sekä oppia ymmärtämään paremmin omia toimintatapojaan ja niiden syitä ja seurauksia [149]. Tules-kivun kroonistumisen ehkäisy Niskan retkahdusvammoissa varhainen paluu tavanomaisiin päivittäisiin toimiin on todennäköisesti tehokkaampaa kuin varhaisvaiheen lepo ja passiiviset hoitotoimet. Ks. Käypä hoito -suositus Niskakipu. Terapeuttinen harjoittelu selkäkipujakson hoidon jälkeen pienentää alaselkäkivun uusiutumisen riskiä [150]. Yksilölliseen riskiprofiiliin perustuva eli stratifioitu kroonisen selkäkipupotilaan kuntoutus ilmeisesti lievittää kipua ja parantaa toimintakykyä paremmin kuin luokitteluun perustumaton hoito (ks. Alaselkäkipusuosituksen näytönastekatsaus: Yksilöllisen riskiprofiilin arviointiin perustuva hoito kroonisessa alaselkäkivussa [ ] B ), [52]. Riskiprofiilin arvioinnissa voidaan käyttää lyhyttä riskitekijäkyselyä, jonka perusteella arvioidaan potilaan tarvitseman kuntoutuksen luonne [151] tai laajempaa arviota, johon kuuluu sekä psykososiaalisten tekijöiden että kliinisen tilanteen selvitys [153]. Neuropaattisen kivun (CRPS mukaan luettuna) ehkäisy Vyöruusutulehduksen hoidossa antiviraalinen lääkitys lievittää akuutin kivun voimakkuutta ja kestoa ja nopeuttaa ihottuman paranemista, mutta ei ilmeisesti vähennä postherpeettisen neuralgian ilmaantuvuutta 4 6 kuukautta hoidon alusta [138, 154]. Heti ihottuman puhkeamisen jälkeen aloitettu pieniannoksinen (25 mg/vrk) amitriptyliinilääkitys saattaa estää vyöruusun Suomalaisen Lääkäriseuran Duodecimin, Suomen Anestesiologiyhdistyksen ja Suomen Yleislääketieteen yhdistyksen asettama työryhmä
Kipu Käypä hoito -suositus
Kipu Käypä hoito -suositus Julkaistu 4.12.2015 Timo Pohjolainen Dosentti, fysiatri Helsinki Hospital Sidonnaisuudet Työ - Helsinki Hospital Asiantuntijalääkäri - Työeläkeasioiden muutoksenhakulautakunta,